มันนี่ทูเดย์
จ่ายสินไหมสงกรานต์
25 เม.ย. 2559

จ่ายสินไหมสงกรานต์
บริษัท กลางคุ้มครองผู้ประสบภัยจากรถ เปิดเผยว่า ในช่วงเทศกาลสงกรานต์ที่ผ่านมา มีผู้ประสบภัยจากอุบัติเหตุรถยนต์ที่มีการแจ้งและมาใช้สิทธิกับบริษัท กลางฯ โดยตรงผ่านระบบ e-Claim จำนวน 3,013 คน ซึ่งผู้ประสบภัยไม่ต้องสำรองจ่ายและได้รับความคุ้มครองตามกรมธรรม์ประกันภัยโดยจะคุ้มครองเป็นค่าเสียหายเบื้องต้นโดยไม่รอพิสูจน์ความรับผิด กรณีบาดเจ็บความคุ้มครองสูงสุดไม่เกิน 3 หมื่นบาท/คน กรณีเสียชีวิตคุ้มครอง 3.5 หมื่นบาท/คน
สำหรับผู้เสียชีวิตจากยานพาหนะที่ทำให้เกิดอุบัติเหตุทั้งหมด 369 คัน เป็นรถจักรยานยนต์ 239 คัน และมาใช้สิทธิตาม พ.ร.บ.คุ้มครองผู้ประสบภัยจากรถกับบริษัท กลางฯ ทั้งสิ้น 238 ราย โดยมาตรการเยียวยาของบริษัทในกรณีที่มีการเสียชีวิต คือ การจ่ายค่าสินไหมทดแทนให้กับผู้ประสบภัยจากรถภายใน 24 ชั่วโมง และได้ดำเนินการจ่ายค่าสินไหมทดแทนไปจำนวนทั้งสิ้น 101 ราย รวมเป็นเงิน 7,510,000 บาท เพื่อบรรเทาความเดือดร้อนแก่ทายาทและครอบครัวผู้ประสบภัย ซึ่งเป็นสิทธิที่ผู้ประสบภัยพึงได้รับตามความคุ้มครองจากการประกันภัยรถภาคบังคับตาม พ.ร.บ. คุ้มครองผู้ประสบภัยจากรถ